建武七年（31年），升任南陽太守。佢生活節儉，施政「清正平和」，以除強暴來建威信，擅長謀略，既節省又愛惜民役。佢又設計制作水排，鑄造農具，做福百姓。此外，又修建池塘，開墾土地。當時嘅人將佢比作召信臣，所以南陽人讚佢：「先有召父，後有杜母。」杜詩自認冇乜功勞，唔應該長期任大郡肥缺，所以請求調職讓個位畀其他功臣，於是上疏請辭。光武帝覺得佢係一個人才，唔畀佢走。